open-index/open-wikipedia-markdown huggingface dataset:
Fylkesvei 1240

**Fylkesvei 1240** går mellom Susebakke og Frydenlund i Indre Østfold.

Veien passerer småstedet Stranda, der det går sidevei til parkeringsplassen ved Dynjan. Her er utgangspunkt for turer utover i Trømborgfjella. Ved Lunde går det sidevei fram til Dammyrveien (bomvei) inn til Ertevann i Trømborgfjella. Øst for Rv 22 heter veien *Åsgårdveien*, på vestsiden *Stasjonsveien*.

Frem til 2019 hadde veien betegnelsen fylkesvei 685 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Shogo Tomiyama

**Shogo Tomiyama** (født 1952) er en japansk filmprodusent. Han er best kjent for å ha produsert alle filmene om monstrene Godzilla og Mothra siden slutten av 1980-årene.

## Filmografi
* *[[Yuki no dansho - jonetsu]]* (1985)
* *[[Young Girls In Love]]* (1986)
* *[[Totto Channel]]* {1987)
* *[[Gorufu yoakemae]]* (1987)
* *[[Godzilla vs. Biollante]]* (1989)
* *[[Psychic Girl Reiko]]* (1991)
* *[[Godzilla vs. King Ghidorah]]* (1991)
* *[[Godzilla vs. Mothra]]* (1992)
* *[[Godzilla vs. Mechagodzilla II]]* (1993)
* *[[Orochi the Eight-Headed Dragon]]* (1994)
* *[[Godzilla vs. SpaceGodzilla]]* (1994)
* *[[Godzilla vs. Destroyah]]* (1995)
* *[[Rebirth of Mothra]]* (1996)
* *[[Abduction (1997 Film)|Abduction]]* (1997)
* *[[Rebirth of Mothra II]]* (1997)
* *[[Rebirth of Mothra III]]* (1998)
* *[[Godzilla 2000: Millennium]]* (1999)
* *[[Godzilla vs. Megaguirus]]* (2000)
* *[[Godzilla, Mothra and King Ghidorah: Giant Monsters All-Out Attack]]* (2001)
* *[[Godzilla Against Mechagodzilla]]* (2002) *
* ** (2003)
* ** (2004)
* *Ai no rukeichi'' (2007)

## Eksterne lenker
*
Ingve Iversen

**Ingve Iversen** (født 1972) var leder for Norges Kommunistiske Parti (NKP) fra 1991 til 1993.

Iversen ble partileder i NKP 18 år gammel, og flyttet partisentralen til Stavanger. Etter at Iversen gikk av i 1993 ble partisentralen flyttet til Bergen.

Etter å ha gått av som partiformann dro Iversen til Cuba, der han jobbet i den internasjonal avdelingen i det cubanske kommunistpartiet. Da han noen år senere flyttet tilbake til Stavanger meldte han seg inn i Arbeiderpartiet, og har blant annet vært partisekretær i Stavanger. Han har blant annet engasjert seg i Palestinakomiteen og i fred- og solidaritetsarbeid.
 
Iversen har bodd og arbeidet flere år i Libya.
 
Iversen er gift med Sahfana Mubarak Ali.

## Referanser
Per Lothar Lindtner

**Per Lothar Lindtner** (født 27. desember 1947) var formann for Norges Kommunistiske Parti mellom 1993 og 2001, mellom 1993 og 1998 sammen med Terje Krogh og Kjell Underlid, mellom 1998 og 2000 sammen med Underlid og mellom 2000 og 2001 alene.

Han toppet partiets liste i Hordaland ved stortingsvalget 2001.

Lindtner er sønn av skuespiller Lothar Lindtner og bror av skuespiller Lasse Lindtner. Han er gift med Unni Hovden.

## Referanser
Solveig Aamdal

**Solveig Aamdal** (født 19. desember 1947, død 26. desember 2011) var en norsk psykolog og politiker. Hun var opprinnelig fra Horten, men var bosatt i Verdal fra 1973. Aamdal var politisk aktiv siden 1964, først i Norges Kommunistiske Ungdomsforbund (NKU), og videre i Arbeidernes kommunistparti (AKP) og Rødt. Hun var leder i AKP fra 1992 til 1997, og hadde dessuten verv i Nei til EU siden starten.

Aamdal studerte ved Levanger lærerskole, Universitetet i Oslo og Universitetet i Trondheim, og jobbet som pedagogisk-psykologisk rådgiver ved Verdal videregående skole.

Hun var Fylkeslistene for Miljø og Solidaritets 6. kandidat til Stortinget fra Nord-Trøndelag i 1989, Rød Valgallianses 1. kandidat i 1993,, Rød Valgallianses 2. kandidat i 2001, samt Rødts 1. kandidat i 2009.

Aamdal var blant de som mottok erstatning etter politisk overvåkning i 1960- og 1970-årene.

## Referanser
Simone

**Simone** er et kvinnenavn dannet fra mannsnavnet Simon. Navnet er vanlig i flere land i blant annet Europa og Karibia. En navnebærer er den amerikanske turneren Simone Biles (født 1997), som har vunnet flere olympiske gullmedaljer og verdensmesterskapstitler.

*Simone* er også et italiensk mannsnavn, som er vanlig i Italia og i Brasil. En navnebærer er den italienske fotballtreneren Simone Inzaghi (født 1976), trener for Inter Milan og tidligere landslagsspiller for Italia.

## Etymologi
*Simone* er den feminine formen av *[[Simon]]*, som stammer fra det hebraiske navnet *Shim'on* (שִׁמְעוֹן), og betyr «han har hørt» eller «Gud har hørt».

## Utbredelse
Kvinnenavnet *Simone* er mye brukt blant annet i Nederland, Tyskland og Bahamas.

|}

Mannsnavnet *Simone* er vanlig i Italia og Brasil.

|}

## Kjente personer med Simone som fornavn

Personene i listene er ordnet kronologisk etter fødselsår.
### Kvinner
* Simone de Beauvoir (1908–1986), fransk filosof, forfatter og feminist
* Simone Weil (1909–1943), fransk filosof og mystiker
* Simone Simon (1910–2005), fransk skuespiller
* Simone Signoret (1921–1985), fransk skuespiller og forfatter
* Nina Simone (1933–2003), amerikansk sanger, pianist og borgerrettsforkjemper
* Simone Eriksrud (født 1970), tysk-norsk popsanger og låtskriver
* Simone Grøtte (født 1985), norsk samisk koreograf
* Simone Simons (født 1985), nederlandsk sanger i symfonisk metalbandet Epica
* Simone Ashley (født 1995), britisk skuespiller kjent fra Bridgerton
* Simone Biles (født 1997), amerikansk turner og olympisk mester

### Menn
* Simone Martini (ca. 1284–1344), italiensk kunstmaler
* Simone Boccanegra (ca. 1301–1363), italiensk statsmann
* Simone Moschino (ca. 1553–1610), italiensk billedhugger og arkitekt
* Simone Cantarini (1612–1648), italiensk barokkmaler og grafiker
* Simone Assemani (1752–1821), italiensk orientalist og professor
* Simone Stratico (1733–1824), italiensk admiral og vitenskapsmann
* Simone Inzaghi (født 1976), italiensk fotballtrener og tidligere spiller
* Simone Barone (født 1978), italiensk tidligere fotballspiller
* Simone Perrotta (født 1977), italiensk tidligere fotballspiller
* Simone Zaza (født 1991), italiensk fotballspiller
* Simone Giannelli (født 1996), italiensk volleyballspiller
* Simone Pafundi (født 2006), italiensk fotballspiller

## Annen bruk av navnet
* Au Revoir Simone – amerikansk soul-trio
* Simone - fransk stumfilm

## Se også
* Simon

## Referanser


## Eksterne lenker
*
Bayeux

**Bayeux** (fransk uttale: ) er en by og kommune i departementet Calvados i regionen Normandie nordvest i Frankrike. Den ligger noen få kilometer fra Den engelske kanal litt vest for Caen. Bayeux har om lag  innbyggere.

Byen er kjent for Bayeux-teppet, et brodert veggteppe fra middelalderen. Det har siden 2007 vært en del av UNESCOs verdensminneregister.

## Befolkningsutvikling
***Antall innbyggere i kommunen Bayeux***


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:17000
ScaleMajor = unit:year increment:2000 start:0 gridcolor:linegrey
PlotData =
  color:cobar width:19 align:left
  bar:1968 from:0 till:11451
  bar:1975 from:0 till:13457
  bar:1982 from:0 till:14721
  bar:1990 from:0 till:14704
  bar:1999 from:0 till:14961
  bar:2008 from:0 till:13478
PlotData=
  textcolor:black fontsize:S
  bar:1968 at: 11451 text: 11451 shift:(-17,5)
  bar:1975 at: 13457 text: 13457 shift:(-17,5)
  bar:1982 at: 14721 text: 14721 shift:(-17,5)
  bar:1990 at: 14704 text: 14704 shift:(-17,5)
  bar:1999 at: 14961 text: 14961 shift:(-17,5)
  bar:2008 at: 13478 text: 13478 shift:(-17,5)


Referens: INSEE

## Andre verdenskrig

I andre verdenskrig var Bayeux en av de første byene som ble befridd ved invasjonen i Normandie. Den 16. juni 1944 holdt general Charles de Gaulle sin første viktige tale på frigjort fransk jord i byen. Bygningene i Bayeux var praktisk talt uberørt av krigen, ettersom de tyske troppene i byen ble forflyttet til Caen for å forsvare anleggene der. I Bayeux ligger den største britiske krigskirkegården i Frankrike.

## Bayeuxteppet

Midt i byens sentrum står en gotisk katedral fra 1200-tallet. Her hang Bayeuxteppet, som er vevd på slutten av 1000-tallet. Teppet er 70 meter langt og 0,5 m bredt. Det viser Vilhelm Erobreren sitt felttog og slaget ved Hastings i år 1066. Det har nå fått sitt eget museum i byen.

## Referanser


## Eksterne lenker
* 
* Kommunedata INSEE
Nicole Vaidišová

**Nicole Vaidišová** (født 23. april 1989 i Nürnberg) er en tsjekkisk tennisspiller.

Vaidišová har beseiret toppspillere som Amelie Mauresmo og Venus Williams. Hun nådde i 2006 semifinalen i Grand Slam-turneringen French Open og i 2007 tapte hun semifinalen i Australian Open mot Serena Williams. I Wimbledon i 2007 kom hun til kvartfinale, som hun tapte til serbiske Ana Ivanović med 6-4, 2-6, 5-7. 

## Referanser


## Eksterne lenker
*
Hjerte til hjerte

***Hjerte til hjerte*** er en norsk komiserie med Linn Skåber som hadde premiere i 2007. I serien spiller Skåber en selvopptatt, ufyselig utgave av seg selv.

## Sesonger
### Sesong 1
Sesong 1 handler om at Linn Skåber skal jobbe i forlaget Gyldendal Norsk Forlag, hvor hun har fått i oppdrag å være redaktør for en bok der hun samler inn ti historier fra ulike norske kjendiser. Sesong 1 ble kåret til årets nyskapning under Gullruten 2007.

### Sesong 2
Sesong 2 hadde premiere i 2010, med undertittelen *Spelet*. I denne sesongen får Skåber en liten rolle i Maridalsspillet. Hun prøver alt hun kan for å få hovedrollen og stjele den fra Janne Formoe. Hun slår ned Janne Formoe under en pressekonferanse slik at hun havner på sykehus. Da tror Linn at hun har fått hovedrollen. Men regissøren for Maridalsspillet, Gard B. Eidsvold, har allerede funnet en ny hovedrolle. Når Gard Eidsvold, Ingrid Bolsø Berdal, Jon Øigarden og Per Kjerstad til slutt trekker seg fra produksjonen, må Linn overta regien.

### Sesong 3
I januar 2024 ble det kunngjort at det skulle lages en tredje sesong av serien. Sesongen hadde premiere 24. oktober 2024 i NRK TV, og handler om at Linn har fått rollen som Kristin Kirkemo i en Netflix-serie om Orderud-saken.

## Rolleliste

### Andre roller

* Christian Borch
* Anne Rimmen
* Rune Gokstad
* Benedikte Kruse
* Stein Winge
* Per Heimly
* Jon Niklas Rønning
* Marte Stokstad
* Per Sundnes
* Ellen Horn
* Fabian Stang
* Arne Larsen

* Erika Calmeyer

* Michael Andreassen
* Gisken Armand
* Ingrid Lorentzen
* Alexander Rybak
* Arne Scheie

* Vanessa Rudjord
* Synnøve Skarbø
* Stig Henrik Hoff
* Thorbjørn Harr
* Dan Børge Akerø
* Helge Hammelow-Berg
* Ingrid Bjørnov
* Tore Vik
* Adil Khan
* Christian Skolmen
* Toppen Bech
* Nico Widerberg

* Per Kjerstad
* Lars Joakim Ringom
* Pia Tjelta

## Bak kamera
* Manus: Linn Skåber, Terje Solli og Line Fougner Christensen
* Regi: Marit Åslein
* Prosjektleder: Christina Rezk Resar

## Priser og nominasjoner

## Referanser


## Eksterne lenker
*
Juan Carlos Ferrero

**Juan Carlos Ferrero** (født 12. februar 1980 i Ontinyent i Valencia) er en profesjonell spansk tennisspiller.

Ferrero ble profesjonell tennisspiller i 1999 og han var i 2003 nummer én på rankingen over verdens beste singlespillere. Han har hittil vunnet elleve singletureringer hvorav en Grand Slam-tittel.

## Grand Slam-titler
*  **[[French Open]]:**
** Single herrer – 2003 (han beseiret Martin Verkerk med 6-1, 6-3, 6-2 i finalen)

## Referanser


## Eksterne lenker
* 
*
Kjell Underlid

**Kjell Underlid** (født 24. juni 1950 fra Nyttingnes i Flora kommune, død 31. juli 2016 i Bergen) var utdannet psykolog, og  spesialist i klinisk psykologi (cand. psychol., dr. phil.). Han har særlig interessert seg for sosial- og samfunnspsykologi. Han var fra 2005 professor ved Høgskolen i Bergen, der han  jobbet siden 1990. Spesialfeltene hans var arbeidsløshet, fattigdom og sosial rettferdighet.

Fra ganske tidlig i ung voksen-alder var Underlid  organisert i den sosialistiske bevegelsen i Norge. Han var i en årrekke medlem av det Sosialistisk Folkeparti (SF), og ved partisamlingen gikk han inn i Sosialistisk Valgforbund, senere Sosialistisk Venstreparti, som han forlot i protest mot det han oppfattet som høyredreining under Erik Solheim. I perioden fra 1993 til 2000 satt han i den kollektive ledelsen av Norges Kommunistiske Parti. Han forlot partiet i 2003, i protest mot partiets behandling av mindretallet. Underlid var medlem av Bevegelsen for Sosialisme (BfS).

## Bibliografi
* *Arbeidslaus* – Det norske samlaget 1992
* *Gruppepsykologi* – Fagbokforlaget 1997
* *Arbeidshefte til Gruppepsykologi* – Fagbokforlaget 1997
* *Fattigdommens psykologi* – Det norske samlaget 2005
* *Sosial rettferd* – Det norske samlaget 2009
* *Å bli hersa med. Utilbørleg sosial dominans på arbeidsplassen* – Gyldendal akademisk
## Referanser


## Eksterne lenker
Svetlana Kuznetsova

**Svetlana Aleksandrovna Kuznetsova** (russisk: Светлана Александровна Кузнецова; født 27. juni 1985 i Leningrad) er en russisk profesjonell kvinnelig tennisspiller.

Kuznetsova ble profesjonell tennisspiller i 2000 og har hittil vunnet seks WTA-turneringer i single og tolv i double.

## Grand Slam-titler
*  **[[US Open (tennis)|US Open]]**
** Single damer – 2004 (hun beseiret Jelena Dementjeva med  6-3, 7-5 i finalen)
*  **[[Australian Open]]**
** Double damer – 2005 (sammen med Alicia Molik)
** Double damer – 2012 (sammen med Vera Zvonareva)
*  **[[French Open]]:**
** Single damer – 2009 (hun beseiret Dinara Safina med  6-4, 6-2 i finalen)

## Referanser


## Eksterne lenker
* 
* 
* 
*
Kyrkjetaket

**Kyrkjetaket** (også skrevet *Kirketaket*)  er et fjell  ved Isfjorden i Rauma kommune i Møre og Romsdal. Det har en høyde på  meter over havet.

Kyrkjetaket er særlig godt egnet til skileik og ble kåret til et av Norges 10 beste toppturfjell av skimagasinet *[[Fri Flyt (magasin)|Fri Flyt]]*.

## Referanser




## Eksterne lenker
* Kirketaket.com
Antikviteter & snurrepiperier

***Antikviteter & snurrepiperier*** er et norsk tv-program som gikk på NRK1 fra 1994 til 2002 med Kjell Fuglehaug som programleder.

Serien handler om mennesker som samler på forskjellige pynte- og bruksgjenstander fra gamle dager uten at de hadde noen stor antikvarisk verdi. Serien ble avsluttet med et tre timers langt program på lille juleaften 2002. Tilsammen ble det sendt 108 episoder av serien.

Programmet ble populært blant befolkningen, og hadde mellom 500 000 og 600 000 seere hver uke.

Programmet har flere likhetstrekk med den britiske serien ''Antiques Roadshow''***.***

## Referanser


## Eksterne lenker
*
Apropos (TV-program 1998)

***Apropos*** var et norsk talkshowpreget aktualitetsmagasin som gikk på NRK2 fra 1998 til 1999. Programmet ble i hovedsak ledet av Marit Christensen, mens Turid Birkeland ledet søndagsutgaven, som var en slags oppsummering av uka som hadde gått.

Programmet overtok sendeflaten til *[[Absolutt]]*, og gikk på NRK2 kl. 22.30 fra mandag til fredag, samt søndag.

## Programinnhold
Programmet tok for seg dagens aktuelle emner som kultur og politikk og hadde i hver episode besøk av et debattpanel, samt en aktuell gjest, som ble dybdeintervjuet. Hver episode hadde en begynnende satirisk monolog av Christensen, samt et avsluttende dikt om dagens utenriksnyhet til musikk i bakgrunnen og et fast refreng, som Christensen sang. Serien gikk fem ganger i uka kl. 22.30 på NRK2 og i reprise på NRK1 dagen etter (fra høsten 1999 tre ganger uken). Hvert program var 30 minutter langt.

Redaktør for programmet var Marit Christensen.

*Apropos* ble høsten 2000 etterfulgt av aktualitetsmagasinet *[[Nyhetsblikk]]*.

## Referanser


## Eksterne lenker
*
Blodsbånd (1998)

***Blodsbånd*** er en norsk dramaserie i miniserieformat som gikk på NRK1 i 1998. Serien er skrevet og regissert av Leidulv Risan.

*Blodsbånd* ble innspilt våren 1997 i Oslo og Kristiansand. Serien handler om legeekteparet Rune og Tone Tallaksen. De har to døtre sammen, og lever et vanlig familieliv. Rune har imidlertid en sønn med sin ekskone Sigrun Grov. En dag dukker sønnen Simen opp hos farens nye familie, og gjennom noen dramatiske vinteruker utsettes slektsbånd og samhold for store belastninger.

Serien ble kåret til beste dramaserie under Gullruten 1998. I tillegg fikk hovedrolleinnehaver Sverre Anker Ousdal prisen for beste skuespiller under samme utdeling, samt Amandaprisen for årets mannlige skuespiller.

Serien ble sendt i reprise i 2000.

## Rollebesetning

## Referanser


## Eksterne lenker
* ''Blodsbånd'' i Svensk Filmdatabas
*
Alliance of Liberals and Democrats for Europe Party

**Alliance of Liberals and Democrats for Europe Party** (**ALDE**) er et europeisk parti og en paraplyorganisasjon for liberale partier i Europa, inkludert Venstre. Den samler liberalere fra 55 medlemsorganisasjoner over hele Europa, både innenfor og utenfor EU, men har sitt hovedvirke innenfor EUs institusjoner. Organisasjonen ledes av Annemie Neyts-Uyttebroeck fra Belgia. 

Den politiske gruppen i Europaparlamentet som partiet er knyttet til, ble til 2019 kalt Alliansen av liberale og demokrater for Europa, fra 2019 Forny Europa.

ALDE ble stiftet den 17. mars 1976.

## Organisasjon
Venstre ble tatt opp som fullt medlem av ALDE i 2006.
ALDEs ungdomsorganisasjon er LYMEC hvor Unge Venstre er medlem.

## Politikk
ALDE jobber primært for å styrke den liberaldemokratiske bevegelsen i EU og hele Europa, for å hjelpe liberaldemokratiske politikere i Europa å utveksle idéer og utvikle en felles politisk visjon, og utarbeide og vedta et felles valgmanifest for valgene til Europaparlamentet.

## Referanser


## Eksterne lenker
* 
*
Solbakk

**Solbakk** er et sted i Strand kommune i Rogaland ved riksvei 13, om lag 4 kilometer sør for Tau i Ryfylke. Solbakk hadde om lag 93 innbyggere (2008) og har i tillegg en egen miljøstasjon, båthavn og kommunal kai. På gården Nag i Solbakk ble det i 1923 funnet et felt med helleristninger.

Tidligere har det vært blant annet postkontor, solarium, bensinstasjon, fotoforhandler og dagligvarehandel på stedet, men disse er nå nedlagt. Kaien var anløpssted for lokalbåter frem til 1960-tallet, og fungerer nå som reservekai for Jørpeland kai når isen legger seg i Jørpelandsvågen, og hurtigbåtene ikke kommer til. 

Ryfylketunnelen i det planlagte fastlandsprosjektet mellom Ryfylke og Nord-Jæren, Ryfast, vil komme opp i dagen ca. 1 kilometer nord for Solbakk. I tilknytning til Ryfast er det planlagt bussterminal og tilhørende parkeringsplass for 187 personbiler og åtte busser like nord for Solbakk båthavn. 

Gjennom øvre Solbakk går fylkesvei 524, som leder fra riksvei 13 via Heiabakkane og Nes, til Heia.
Fylkesvei 1232

**Fylkesvei 1232** går mellom Bodal og Ringstad i Rakkestad.

Frem til 2019 hadde veien betegnelsen fylkesvei 665 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
European Liberal Youth

**European Liberal Youth** (LYMEC) er en europeisk paraplyorganisasjon for liberale ungdomspartier. Den samler nær en 200 000 unge liberalere fordelt på 61 medlemsorganisasjoner i 39 land over hele Europa. Organisasjonen ledes av Antoaneta Asenova fra Bulgaria.

LYMEC ble dannet som *Liberal Youth Movement of the European Community* (derav forkortelsen, som fremdeles er i bruk) i 1976. Unge Venstre har vært fullt medlem siden 2002. Høsten 2006 var Unge Venstre vertskap for LYMECs halvårlige eksekutivmøte i Oslo.

LYMEC er ungdomsorganisasjonen til Alliance of Liberals and Democrats for Europe Party (ALDE), som inngår i den tredje største gruppen i Europaparlamentet.

## Politikk
Organisasjonens politiske visjon er en liberal, demokratisk og føderal Europeisk Union som omfatter alle Europas stater. Innenfor EU jobber LYMEC særlig med å fremme fjerning av alle hindre for den frie bevegelsen av mennesker, varer, tjenester og kapital, og for at EU skal utvikle en felles europeisk utenriks-og sikkerhetspolitikk som setter EU i stand til å bruke sine massive økonomiske, teknologiske og politiske ressurser til å fremme demokrati, frihet, stabilitet og utvikling globalt.

## Bureau 2012-2014
* Antoaneta Asenova, president (Youth MRF, Bulgaria)
* Dan-Aria Sucuri, visepresident (Liberala ungdomsförbundet, Sverige)
* Marten Porte, kasserer (Jonge Democraten, Nederland)
* Laia Comerma (Young Nationalists of Catalonia, Catalonia)
* Marina Sedlo (Junge Liberale, Tyskland)
* Ida-Maria Skytte (Svensk Ungdom, Finland)
* Ines Holzegger (Junos, Østerrike)

## Presidenter i LYMEC
*2020-d.d.: Antoaneta Asenova
*2018&ndash;2020: Svenja Hahn 
*2016&ndash;2018: Sissel van Run-Kvist 
*2014&ndash;2016: Vedrana Gujic
*2012&ndash;2014: Jeroen Diepemaat
*2010&ndash;2012: Alexander Plahr
*2008&ndash;2010: Aloys Rigaut
*2004&ndash;2008: Roger Albinyana i Saigí
*2002&ndash;2004: Ellen Trane Nørby
*199?-2004: Jan Burdinski
*1994-199?: Dennis Straat
*1992&ndash;1994: Elisabeth Geday
*1984&ndash;1986: Joan Francesc Point

## Se også
*Unge Venstre
*International Federation of Liberal Youth

## Referanser


## Eksterne lenker
*
Martin Skaaren

**Martin Magnus Skaaren** (1905–1999) var en norsk politiker, fisker og småbruker. Han var ordfører i Kvenvær kommune fra 1945 til 1961 og stortingsrepresentant for Sør-Trøndelag fra 1961 til 1969, som høyremann.

## Biografi
Han vokste opp på Skårøya vest av Kvenvær på Hitra. Han begynte som fisker etter konfirmasjonen, og noen år senere overtok han også småbruket etter foreldrene.

Martin Skaaren ble valgt inn i Kvenvær skolestyre i 1931 og i kommunestyret og formannskapet i 1934. Ved frigjøringen i 1945 ble han oppnevnt som ordfører. Han ble sittende helt frem til han ble stortingsrepresentant i 1961. Skaaren hadde en mengde offentlige verv, blant annet som formann i Fosen fiskeristyre i nesten 40 år.

Skaaren var stortingsrepresentant for Sør-Trøndelag fra 1961 til han frasa seg gjenvalg i 1969. Han satt begge periodene i Stortingets kommunalkomité og videreførte sitt engasjement for utkantene og kystbefolkningen, blant annet ved utbygging av elektrisitetsforsyningen. Han var skeptisk til 1960-årenes kommunesammenslåinger.

Skaaren ble tildelt Norges By- og Herredsforbunds hederstegn.

## Referanser


## Eksterne lenker
*
Batna

**Batna** (arabisk: *باتنة* transliterasjon: *Bātnah*) er en by i Auresfjellene, nordøst i Algerie. Byen har 291&nbsp;173 innbyggere (2007) og er Administrasjonssenter for provinsen med samme navn.

Den nåværende byen ble grunnlagt som basen til en fransk garrison i 1844, men områdets strategiske posisjon som et knutepunkt på handelsruten mellom Sahara og middelhavet har vært kjent siden antikken, noe de romerske ruinene ved Timgad og Lambese få kilometer utenfor Batna vitner om.
Riksmekleren

**Riksmekleren** er et norsk statlig embete som har til oppgave å megle i interessetvister mellom partene i arbeidslivet, det vil si tvister om opprettelse eller revisjon av tariffavtaler. Den statlige meglingsordningen ble innført i Norge i 1915 da den første arbeidstvistloven ble vedtatt. Embetet er i dag hjemlet i lov av 27. januar 2012 nr. 9 om arbeidstvister og er underlagt Arbeids- og sosialdepartementet. Embetet skiftet navn fra Riksmeklingsmannen da den nye arbeidstvistloven trådte i kraft 1. mars 2012.

Embetet ledes av riksmekleren, som oppnevnes av regjeringen for tre år av gangen. Videre har embetet åtte faste kretsmeklere som hovedsakelig megler i lokale tvister.

Meklerne skal varsles om enhver plassoppsigelse. I tvister skal de prøve å komme fram til forslag som begge parter kan bli enige om.

## Riksmeklere
Liste over riksmeklere i Norge:
* 1. januar 1916–1. mars 1920: J.M. Lund
* 1. mars 1920–1. januar 1921: Vilhelm Lie
* 15. februar 1921–8. desember 1922: P.I. Paulsen
* 8. desember 1922–31. desember 1930: Valentin Voss
* 1. januar 1931–31. desember 1945: Andreas Claussen
* 1. januar 1946–18. januar 1948: Paal Berg
* 1. april 1948–1. april 1954: Henrik Lundh
* 1. april 1954–31. desember 1964: Thoralf Evje
* 1. januar 1965–31. desember 1974: Preben Munthe
* 1. januar 1975–30. november 1981: Konrad B. Knutsen
* 15. januar 1982–15. januar 1988: Bjørn Haug
* 15. januar 1988–31. desember 2004: Reidar Webster
* 1. januar 2005–16. april 2009: Svein Longva
* 1. september 2009–31. august 2013: Kari Gjesteby
* 1. september 2013–10. juni 2018: Nils Dalseide
* 23. november 2018–: Mats Wilhelm Ruland

## Referanser


## Eksterne lenker
*
Gustaf Jonsson

**Gustaf Jonsson** (født 7. juli 1903, død 30. juli 1990) var en svensk langrennsløper som konkurrerte på 1920-tallet.

Jonsson vant en olympisk sølvmedalje i langrenn under Vinter-OL 1928 i St. Moritz. Han kom på andreplass på 50 kilometer, 13 minutter og 27 sekund bak sin landsmann Per Erik Hedlund.

## OL-medaljer
* 1928  St. Moritz -  Sølv i nordiske grener, langrenn 50 kilometer

## Øvrige internasjonale meritter
* Ski-VM 1926
** 4.-plass på 30&nbsp;km
** 5.-plass på 50&nbsp;km
* Ski-VM 1929 
** 5.-plass på 18&nbsp;km 
** 5.-plass på 50&nbsp;km
* Vinter-OL 1932
** 9.-plass på 50&nbsp;km

## Nasjonale meritter
* SM 1925
** Gull på 30&nbsp;km
** Gull på 3 x 10&nbsp;km stafett (første gang stafett var med i SM)

## Referanser


## Eksterne lenker
*
Béchar

**Béchar**, også kalt **Colomb-Béchar** (arabisk: *بشار* transliterasjon: *Baššar*), er en by i Algerie med 146&nbsp;402 innbyggere (2007) og er administrasjonssenter for provinsen med samme navn.

Byen ligger i det nordvestlige hjørne av Sahara, 60 km fra grensen til Marokko og ved foten av Atlasfjellene.
Fylkesvei 1214

**Fylkesvei 1214** går mellom Gautestad stasjon og Vatvet i Rakkestad.

Underveis følger den vestsiden av Ertevannet. Ved Ertevann går en gårdsvei vestover inn til Høgnipen.

Frem til 2019 hadde veien betegnelsen fylkesvei 650 (Østfold).

## Kommuner og knutepunkter

----
Erstattet av riksvei 22 rundt 60 m
----

## Referanser




## Eksterne lenker
* Vegvesenets vegkart 
*
Francis Walsingham

**Francis Walsingham** (født 1532 i Scadbury Park, Chislehurst, Kent, død 6. april 1590) var en engelsk statsmann. Han grunnla de engelske hemmelige tjenestene og avverget flere attentater på Elisabeth I av England.

## Bakgrunn og utdannelse
Francis Walsingham var sønn av advokaten William Walsingham og Joyce Denny. Faren døde et år etter hans fødsel, og moren ble senere gift med John Carey.

Walsingham studerte fra 1548 ved King's College i Cambridge, men tok ikke eksamen. I 1550 reiste han utenlands. Han kom tilbake i 1552 og skrev seg inn ved Gray's Inn, det juridiske fakultetet i London. Etter at kong Edvard VI døde og Maria I besteg tronen, reiste han igjen utenlands, til Padova for å fortsette jusstudiene. Han lærte også språk og knyttet kontakter som senere ble grunnlaget for hans spionnettverk i Europa. Mellom april 1556 og november 1558 oppholdt han seg i Sveits.

## Politisk karriere

Etter at Elisabeth I besteg tronen, reiste Walsingham tilbake til England, og ble med hjelp fra William Cecil innvalgt i parlamentet, først i valgkretsen Banbury og senere i Lyme Regis. Cecil gav ham også i oppdrag å oppklare Ridolfi-sammensvergelsen.

Walsingham ble gift med enken Ann Carteill, som døde etter bare to år. Etter hennes død tok han seg av stesønnen Christopher. I 1566 ble han gift med Ursula St. Barbe, enke etter Richard Worsley. De fikk to døtre, Frances og Mary. Mary døde imidlertid som barn.

I de følgende årene arbeidet Walsingham for å få den engelske geistligheten til å støtte hugenottene i Frankrike, og begynte å bygge opp sitt senere berømte spionnettverk.

I 1570 gav dronningens minister Cecil Walshingham i oppdrag å støtte hugenottene i deres forhandlinger med Karl IX av Frankrike om traktaten i Blois. Senere samme år etterfulgte han Henry Norreys som ambassadør til Frankrike. Etter bartholomeusnatten var hans residens tilflukt for flere forfulgte protestanter. I april 1573 reiste han tilbake til England.

I England ble Walsingham utnevnt til innenriksministerens stedfortreder, sammen med Thomas Smith. 1. desember 577 ble han slått til ridder. Årene mellom 1578 og 1583 brukte han hovedsakelig på å bygge opp sitt nettverk. Han betalte minst 50 agenter av egen lomme.

Han huskes bl.a. for oppklaringen av Throckmorton-sammensvergelsen og Babington-sammensvergelsen. Den siste førte til halshugningen av Maria Stuart i 1587, og han deltok aktivt i prosessen mot henne. I forkant av den spanske armadas invasjon fikk han detaljerte rapporter fra sine agenter ved europeiske hoff.

Selv om han var en troende protestant og rådgiver for dronning Elisabeth, fikk han lite materiell godtgjørelse fra henne. Han fikk noen landeiendommer, titler og retten til å eksportere øl og tekstil; imidlertid brukte han store summer på agentnettverket på kontinentet. Fra 1579 bodde han i Barns Elms i Barnes. Han måtte overta den avdøde svigersønnen Philip Sidneys gjeld i 1589.

6. april 1590 døde Walsingham og etterlot seg en betydelig gjeld.

## Referanser
Generalkrigskommissær

**Generalkrigskommissær** var i Danmark og Norge tittel på øverste ansvarlige embedsmann for utrustning, proviantering, rekruttering, utskriving og lønning av de militære styrkene. Generalkrigskommissæren var leder av generalkrigskommissariatet og overordnet de regionale krigskommissærer.

Tittelen kommer fra prøyssisk Generalkriegskommissarius, leder for en militær administrasjon og sideordnet til eller nærmeste underordnede av en general eller feltmarskalk. I tillegg til oppgaver nevnt ovenfor hadde Generalkriegskommissarius ansvar for disiplin i hæren og innkreving av skatter som skulle finansiere krigføring.

## Norge
Norges første generalkrigskommissær ble utnevnt i 1640. Innhold og organisering av embedet har variert over tid, og det har ikke alltid vært besatt. Opprinnelig var generalkrigskommissærens ansvarsområde hæren.  Fra 3. oktober 1814 fungerte han både for hæren og marinen. Embedet ble nedlagt 31. desember 1990 ved opprettelsen av Vernepliktsverket.

## Generalkrigskommissærer i Norge
Listen er ikke fullstendig.

* 1659-1660 Knud Skinckel
* 1661-1674 Erik Banner
* 1674-1677 Ludvig Rosenkrantz
* 1677-1718 Stillingen vakant
* 1718-1719 Georg von Bertouch
* 1719-1723 Stillingen vakant
* 1723-1740 Ditlev Johan Sverdfeger
* 1740-1746 Stillingen vakant
* 1746-1760 Joachim Hein
* 1761-1764 Peter Deichman
* 1764-1769 Peder Voss
* 1769-1773 Johan Brøcher
* 1773-1789 August Friedrich von Wackenitz
* 1789-1809 Frederik Gottschalk von Haxthausen
* 1809-1811 Hans Jørgen Birch
* 1811-1814 Niels Andreas Vibe
* 1814-1818 Hans Henrik Rode

## Overkrigskommissærer i Norge
Listen er ikke fullstendig.

* 1675-1684 Hans Kaas
* 1684-1692 Hans Rosencreutz
* 1692-1696 Johan Hieronymus Hoffmann
* 1696-1716 Frederik Mercker
* 1716-1723 Ditlev Johan Sverdfeger
* 1723-1740 Stillingen vakant
* 1740-1746 Joachim Hein

## Referanser


## Kilder
* Riksarkivets bibliotek: Olai Ovenstad - Den norske hær 1628-1900. 53 plansjer, utarbeidet 1920-1948.
Doubtful Sound

**Doubtful Sound** er en fjord sørvest på Sørøya på New Zealand, nær den mindre, men lettere tilgjengelige og mer kjente fjorden Milford Sound. Denne delen av øya har uoffisielt fått namvet «*Fjordland*» (engelsk *Fiordland*) på grunn av alle fjordene som skjærer inn i landskapet her, og en nasjonalpark her bærer også dette navnet. De bratte fjordsidene byr fram hundrevis av fossefall i regntida.  Fjorden huser en av de sørligste bestandene av delfiner i verden. Tallet på individer er lavt, bare omkring 60 stykker, og det er uvisst om bestanden vil bestå i framtida. Det er vanlig at turbåter prøver å få kontakt med disse dyra.

## Historikk
Doubtful Sound fikk navnet «*Doubtful Harbour*» av kaptein James Cook, som ikke våget å seile inn i fjorden fordi han var utrygg på om farvannet var tilgjengelig for seilskip. Senere ble den kalt Doubtful Sound av hval- og selfangere.

En kommer fram til fjorden enten sjøveien eller på landeveien fra kraftstasjonen Manapouri vannkraftverk.

Doubtful Sound har tre fjordarmer, og det faller flere store fossefall ned i hver av dem, for eksempel Helena Falls ved Deep Cove, og Browne Falls som er over 600 m høy.

Doubtful Sound er uvanlig på den måten at der er to adskilte lag med vann som ikke blander seg: De øverste meterne er ferskvann fra elveutløpene i fjorden. Under dette er et lag med kaldt, tungt saltvann fra havet. Forskjellen i brytingsindeksen mellom disse to laga gjør det vanskelig for lys å trenge gjennom. Slik har det seg at mange dyphavsorganismer holder til i det forholdsvis grunne farvannet i denne fjorden.

## Deep Cove
Deep Cove er en fjordarm i Doubtful Sound, og tar mot utslippet av vann fra kraftstasjonen Manapouri vannkraftverk, den største vannkraftstasjonen på New Zealand. I likhet med resten av Fjordland har også Deep Cove et unikt, vilt og lite tilgjengelig landskap. Vanntilførselen fra kraftstasjonen påvirker kvaliteten på vannet i fjordarmen, selv om dette fra før er et område med stor ferskvannstilførsel gjennom en årlig nedbørsmengde på 7,6 meter.

## Dyreliv
Dyr som finnes i Doubtful Sound er blant annet:
* Pelssel
* Delfiner
* Pingviner

Doubtful Sound huser en stor mengde ulike sjødyr, for eksempel mange arter fisk, sjøstjerner, sjøanemoner og koraller. De mest kjente er kanskje de svarte koralltrærne som her finnes i uvanlig grunt vann for organismer som ellers regnes som dyphavsarter.

## Kartlenker
## Eksterne lenker
* 

 Doubtful Sound
 
 Deep Cove
Béjaïa

**Béjaïa** (kabylsk: *Vgaiet*, arabisk: *بجاية* transliterasjon: *Bijāyah*) er en by ved middelhavskysten i Algerie med 168&nbsp;438 innbyggere (2007) og er administrasjonssenter for provinsen med samme navn.

## Referanser


## Eksterne lenker
*
Christiansand stiftamt

**Christiansand stiftamt** var en administrativ enhet (stiftamt), opprettet i 1682, da Stavanger stiftamt ble omdøpt og stiftstaden flyttet fra Stavanger til Christiansand. Administrasjonen lå i Christiansand og var hovedamt også for Bratsbergs og Stavanger amt. I 1685 blir to nye underamt, Nedenes amt og Lister og Mandals amt skilt ut fra Christiansand stiftamt. En gang på 1800-tallet blir Stavanger på ny stiftamt, men kun over eget amt. Betegnelsen stiftamt forsvant stort sett mot slutten av 1800-tallet.

I 1918 blir Bratsbergs, Nedenes og Lister og Mandals amt omdøpt til Telemark, Aust-Agder og Vest-Agder fylker, og Kristiansand blir amdinistrasjonssted for sistnevnte. Samtidig blir Stavanger amt omdøpt til Rogaland fylke.

**Agdesiden amt** opprettet i 1662 omfattet det tidligere Agdesiden hovedlen, og amtet fikk nytt navn da stiftstaden ble flyttet fra Stavanger til Christiansand og stiftamtet endret navn til Christianssand stift i 1682.

## Stavanger stift blir Christiansands stift

Eneveldskongen Frederik III innførte den 1. februar 1662 amt med amtsmenn i Norge istedenfor len som ble styrt av adelen. Norge ble delt opp i 11 amt, hvorav 4 var de gamle hovedlen som ble omgjort til stiftamt. I tillegg til Akershus, Bergenhus og Trondhjems stiftamt, var dette Stavanger stiftamt med Stavanger som stiftstad.

Allerede i 1670 foreslo stattholder Ulrik Frederik Gyldenløve at Christiansand skulle være stiftstad, og stiftet skulle foruten hovedamtet Christiansand (Agdesiden), bestå av de underliggende amtene Stavanger og Bratsberg. Den 4. oktober 1671 ble Ove Juel utnevnt til stiftsbefalingsmann for "Christianssand eller Agdersidens hovedamt". Han var fra 1669 visestattholder i Norge og som sådan bodde han på Akershus i Norge. I 1676 ble han visekansler i det danske kanselli, og fikk  Jens Toller Rosenheim som stedfortreder. 

Jens Rosenheim, som var en kjent jurist og sønn av borgermesteren i Christiania, Nils Nilsen Toller, og var utnevnt til amtmann i Lister amt. Han skulle "tillige i Ove Juels fravær, dog under hans direktion og efter foregående kommunikation, om noget vigtigt kunde forefalde, have indseende med Christiansands stifts hovedamt". Rosenheim ble imidlertid opptatt med utkast til den nye norske lov, og det eksisterer ingen embetsbrev fra hverken Juel eller Rosenheim. 

Ove Juel fikk den 11. desember 1679 avskjed som visekansler på grunn av sykdom og alderdom. Samtidig fratrådte han etter eget ønske som stiftamtmann i Norge mot løfte om første ledige stiftamt i Danmark. I 1680 ble amtmannen i Stavanger, baron Ludvig Holgersen Rosenkrantz, utnevnt som ny stiftamtmann. Det var i hans tid, i henhold til kongebrev av 6. mai 1682, at det ble endelig bestemt at Stavanger stift heretter skulle hete Christiansand stift, og at både stiftamtmannen og biskopen skulle bo i byen.

## Administrativ inndeling
* **[[Stavanger amt]]**
**Jæderen og Dalerne fogderi
**Ryfylke fogderi
* **[[Mandals amt]]**
**Lister fogderi
**Mandal fogderi
* **[[Nedenes amt]]**
**Nedenæs fogderi
**Raabygdelagets fogderi
*Øvre Tellemarkens Fogderi

## Referanser
Hud (film)

***Hud*** er en norsk spillefilm fra 1986. Regi og manus er ved Vibeke Løkkeberg. Hovedrollene spilles av Keve Hjelm, Terence Stamp, Vibeke Løkkeberg og Elisabeth Granneman. Filmen var den inntil da dyreste filmen i norsk filmproduksjon. *Hud* fikk 16 års aldersgrense da den hadde premiere på kino.

## Handling
Incest eller blodskam er temaet i *Hud,* og handlingen foregår i et sterkt mannsdominert øysamfunn på Vestlandet på 1890-tallet. Her bor Vilde, en ung kvinne (spilt av Vibeke Løkkeberg) sammen med sin invalide mor (Elisabeth Grannemann). Vilde har et incestuøst forhold til sin stefar (Keve Hjelm), noe hun fortvilet prøver å skjule. Dette forholdet har resultert i en datter, som nå er ti år. Fordi datteren er stum og i tillegg ikke døpt, blir hun mobbet og utstøtt av det fordomsfulle øymiljøet. Stefaren og presten på stedet krever at kvinnen skal gifte seg med en rik innflytter og døpe barnet, men hun nekter. Ikke med den blodskammen hun er blitt påført. Det ender med drap.

## Mottakelse
*Hud* var både kostbar og kontroversiell, og fikk hard medfart av norske filmkritikere da den kom. Det oppstod en heftig avisdebatt som varte et halvt års tid, der Løkkeberg av enkelte ble «demonisert som riksheks». Filmen ble særlig anklaget for å være umoralsk og for langtekkelig, med dvelende scener og lite handling. Løkkeberg forsvarte seg med at hun ønsket å lage en kunstfilm med bilder inspirert av Edvard Munchs malerier. *Hud* ble imidlertid valgt ut til filmfestivalen i Cannes, der den ble vist som del av *[[Un certain regard]]*-programmet og fikk en viss anerkjennelse.

## Roller
*Vibeke Løkkeberg – Vilde
*Keve Hjelm – Vildes stefar Sigurd
*Terence Stamp – Edward
*Elisabeth Granneman – Vildes mor
*Frank Audun Kvamtrø – Antonie
*Per Jansen – Sjur
*Tonje Kleivdal Kristiansen – Malene
*Per Oscarsson – Presten
*Thale Svenneby – Vilde som barn
*Jan Andersen
*Rolf Berntzen
*Nicholas Grace
*Arild Haaland
*Gjert Haga
*Patricia Hodge – Edward's kone
*Olaf Jacobsen
*Hans Lindgren
*Olga Marie Mikalsen
*Renie Thorleifsson

## Referanser


## Eksterne lenker
*
Rinkeby-Kista

**Rinkeby-Kista** er et bydelsområde i Västerort i Stockholm kommune. Bydelsområdet omfatter bydelene Rinkeby, Akalla, Husby, Kista og Hansta.

Rinkeby-Kista ble dannet 1. januar 2007 ved sammenslåing av Rinkeby og Kista.
Enskede-Årsta-Vantör

**Enskede-Årsta-Vantör** er et bydelsområde i Söderort i Stockholm kommune. Bydelsområdet omfatter bydelene Enskedefältet, Enskede Gård, Gamla Enskede, Johanneshov, Stureby, Årsta (bortsett fra Årsta holmar), Östberga, Bandhagen, Högdalen, Örby, Rågsved og Hagsätra.

Enskede-Årsta-Vantör ble dannet 1. januar 2007, da bydelsområdene Enskede-Årsta og Vantör ble slått sammen.
Södermalm (bydelsområde)

**Södermalm** er et bydelsområde i Stockholms innerstad. Bydelsområdet omfatter bydelene Gamla stan, Riddarholmen, Långholmen, Reimersholme, Södermalm og Södra Hammarbyhamnen. I tillegg inngår øygruppen Årsta holmar, som ligger i bydelen Årsta, som tilhører Enskede-Årsta-Vantör.

Bydelsområdet Södermalm ble dannet 1. januar 2007 da Maria-Gamla stan og Katarina-Sofia ble slått sammen.
Biskra

**Biskra** (arabisk: *بسكرة* transliterasjon: *Biskrah*) er en by i Algerie med 203&nbsp;392 innbyggere (2007). Biskra er administrasjonssenter for provinsen med samme navn.

## Eksterne lenker
* Nettsted om Biskra
Flysta

Flysta er en bydel i Västerort i Stockholm kommune. Den tilhører bydelsområdet Spånga-Tensta. Det var administrasjonssentrum i Spånga kommune fra 10. desember 1915 til 1. januar 1949, da området ble slått sammen med Stockholm.
Zeami Motokiyo

**Zeami Motokiyo** (*ca.* 1363 – *ca.* 1443), også kalt **Kanze Motokiyo**, var en japansk estetiker, skuespiller og dramatiker.  

Zeami lærte skuespilleryrket av sin far Kanami, og sammen grunnla de No-teateret. Da Ashikaga Yoshimitsu, Shogunen av Japan fikk se dem opptre i 1374, bestemte han at Zeami skulle få en kunstutdanning ved hoffet, og tok gutten som elsker etter den japanske Shudotradisjonen.

Man regner med at 50 skuespill ble skrevet av Zeami. Blant dem *[[Izutsu]]*, *[[Hagoromo]]*, *[[Koi no omoni]]* og Takasago.

I tillegg til sitt virke som skuespiller og dramatiker, og hans teoretiske verker *Fūshi kaden* også kalt *Kadensho*, skrev Zeami også praktiske instruksjoner for skuespillere og etablerte No-teateret som en seriøs kunstform. Hans bøker er også fulle av estetiske standarder basert på Japans spirituelle kultur.
Emas nasjonalpark

**Emas nasjonalpark** (portugisisk: *Parque Nacional das Emas*) er en nasjonalpark i Brasil og er på UNESCOs verdensarvliste. Parken ligger mellom delstatene Goiás og Mato Grosso do Sul.

## Eksterne lenker
* World Heritage Centre – Cerrado Protected Areas: Chapada dos Veadeiros and Emas National Parks 
* UNEP World Conservation Monitoring Centre – Cerrado Protected Areas: Chapada dos Veadeiros and Emas National Parks
Blida (Algerie)

**Blida** (arabisk: *البليدة* transliterasjon: *Blīdah*) er en by i Algerie og er administrasjonssenter for provinsen med samme navn.

Blida ligger 45 km sørvest for hovedstaden Alger.
## Referanser
Hägersten-Liljeholmen

**Hägersten-Liljeholmen** er et bydelsområde i Söderort i Stockholm kommune. Bydelsområdet omfatter bydelene Fruängen, Hägersten, Hägerstensåsen, Mälarhöjden, Västertorp, Liljeholmen, Aspudden, Gröndal, Midsommarkransen og Västberga.

Hägersten-Liljeholmen ble dannet 1. januar 2007 da de tidligere bydelsområdene Hägersten og Liljeholmen ble slått sammen.
Östermalm

**Östermalm** kan ha flere betydninger:

*Östermalm, en bydel i Stockholm
*Östermalm, et bydelsområde i Stockholm
*Östermalm, et svensk band
Tauno Lappalainen

**Tauno Lappalainen** (født 10. mars 1898 i Libelits, død 25. januar 1973) er en tidligere finsk langrennsløper som konkurrerte på 1920- og 1930-tallet.

## Meritter
* VM 1926 &ndash; sølv på 30&nbsp;km og 50&nbsp;km
* OL 1928 &ndash; 6.-plass på 50&nbsp;km
* VM 1930 &ndash; bronse på 17&nbsp;km

## Referanser


## Eksterne lenker
*
Olav Kjelbotn

**Olav Kornelius Kjelbotn**, tidligere **Kristoffersen**, (født 5. oktober 1898 i Fosnes, død 17. mai 1966 i Namsos) var en norsk langrennsløper som konkurrerte på 1920-tallet. 
__NOTOC__
Kjelbotn vant 30 km i NM 1924 på Voss. Han slo Thorleif Haug som nettopp hadde vunnet tre gull i OL 1924 i Chamonix. Han tok Norges første medalje i et ski-VM da han ble nummer tre på 50 km i VM 1926 i Lathis. I Holmenkollrennene vant han femmila i 1926 og kombinert i 1928.

Kjelbotn var skimaker, og han produserte sin egen skismøring, *Kjelbotn Spesial*.

## Grønland og Antarktis
Norges Svalbard- og Ishavsundersøkelser, forløperen til Norsk Polarinstitutt, startet i 1929 med vitenskapelige sommerekspedisjoner til Øst-Grønland, og Kjelbotn var med på den første ekspedisjonen fra 1929 til 1931. 

I 1932–33 deltok Kjelbotn sammen med Hallvard Devold som mannskap på kaptein Hjalmar Riiser-Larsens ekspedisjon til Antarktis. De skulle gå med hundespann langs kysten fra Enderby Land til Weddellhavet. Isen, der de hadde losset alt utstyr for ett års overvintring, brøt opp allerede første natta. De tre drev til havs på et isflak mens de fleste hundene drev av gårde på et annet isflak og forsvant. Devold og Kjelbotn vekslet på å trå på en ergometersykkel med dynamo som leverte strøm til en liten kortbølgeradiosender. Etter vel to døgns dramatisk sykling og morsing, der vind og sjø stadig brøt isflaket deres mindre og mindre, fikk de omsider kontakt med en norsk hvalbåt og ble reddet sammen med fire hunder.

## Meritter
* Ski-VM 1926 &ndash; bronse på 50 km
* Vinter-OL 1928 &ndash; fjerdeplass på 50 km

## Referanser


## Litteratur
* 
* 

## Eksterne lenker
* 
* 1932-33: Hjalmar Riiser-Larsens egen ekspedisjon til Antarktis, som skulle gå med hundesleder langs kysten fra Enderby Land til Weddellhavet, ble ført av gårde på et isflak og reddet.  – Norsk Polarhistorie
Algeries provinser

**[[Algerie]]** er inndelt i 48 provinser (*wilayah*) og alle provinsene har samme navn som deres administrasjonssenter.

## Liste

## Referanser
Raufoss NM140 MP

**NM140 MP**, også kalt **multi purpose-ammunisjon** eller **flerbruksammunisjon** er en ammunisjonstype for 12,7 mm NATO-ammunisjon fra norsk / finske Nammo, og produseres av Nammo Raufoss AS. Den er i utstrakt bruk internasjonalt, og kalles **Mk 211** av den amerikanske hæren.  Prosjektilet består av en panserbrytende wolframkarbidkjerne, med en eksplosiv og brannsettende komponent. Den går derfor gjennom lett panser og gjør stor skade på materiell og personell inni kjøretøyer.

NM140 finnes også i en variant med sporlyssats, denne varianten er kjent som MP-T (Multi Purpose-Tracer), approbert av Forsvaret som NM160.

MP-ammunisjonen er designet for bruk mot såkalte materielle mål, og brukes i skarpskyttergeværer og mitraljøser mot fly, helikoptre og lettpansret kjøretøy. Bruk mot personell er ikke tillatt ifølge Internasjonale Røde Kors som tolker St. Petersburg-erklæringen av 1868 dithen. Dette har medført kontrovers i Norge.

## Referanser




## Eksterne lenker
* Produsentens hjemmeside
Oslojolle

**Oslojolle** er en klinkbygget seiljolle på 18 fot. Den ble konstruert av Erling L. Kristofersen i 1936. Båten ble opprinnelig bygget helt åpen med brede skvettganger. Senere ble den også bygget med dekk. Denne versjonen er kjent fra filmen ??? fra Hvalerskjærgården.

Båten fører fokk og storseil. Kjølen er av jern og utformet som svingkjøl. I sin første versjon var båten luggerrigget. Senere kom 7,5 m² og 9 m² bermudarigg. Med den største riggen er båten noe overrigget. Båten er relativt smal og derved rank. I en periode fra 1950-70 var dette en meget populær hyttebåt, særlig i Oslofjorden og på Sørlandet.

Båten ble fra 1964 også produsert i glassfiber av Sverre Westermoen Båtbyggeri på Sørlandet. Westermoen fikk i 1965 utmerkelsen «Merket for god design» for «Oslojolle 9 m² i plast».

Den første plastversjonen var lik med trebåten med dekk. Her var det åpent under fordekk og akterdekk, noe som gjorde det mulig å seile tur. Senere laget Westermoen en dobbelskrogversjon. Her var det en åpen cockpit, men ingen tilgang inn under dekk. All bagasje må dermed ligge mellom beina på mannskapet.

Kristofersen har også konstruert Knarr og Knarrens «lillesøster» Kutter. Begge disse båtene bygges på lest, en byggemetode som Kristofersen fant opp.

## Referanser


## Eksterne lenker

* Engen, Ole: *[http://kom.aau.dk/~heb/Tejsten/artikel.pdf Med linjer som hobby] *, KLASSISKE LINJER nr 18, juni 2010.   Artikkel om Erling L. Kristofersen